दासिमनि गुलुं गुजुं थासारिखौ नोजोर लाखिनानै राज्योनि माखासे जायगाफोराव कार्फिउ जाबसिन्नायखौ माखासे धन्टानि थाखाय सानाव रिलेक्स खालामनाय जादों आरो मोनानि समाव आरोबाव फिन जाबसिन्नाय जायो। आसामनि राजथावनि नोगोरमा गुवाहाटीजों लोगोसे राज्योनि गुबुन गुबुन जायगाफोराव मैया अदेबानि रबिबार खालि फुंनि 9 रिंगानिफ्राय मोनाबिलिनि 6 रिंगा समखिनियाव रिलेक्स खालामनाय जायो। मख'जाथावदि गोजौ थाखोनि आइ पि एस अफिसार आसामनि गोदानै गाहाइ पुलिस सामलायगिरि (Director General Of Police) महरै थिसन मोन्नाय भास्कर ज्योति महन्त बिथांआ बुंथिदों दि गुवाहाटी नोगोरमायाव समबार खालि फुंनि 6 रिंगानिफ्राय मोनानि 9 रिंगासिम कार्फिउ जाबसिन्नायखौ राज्यो-राजानि गाहाम सान्नानै बोखारनाय (Relax) जादों होनना मिथिनो मोननाय जादों।